ai4bharat/Pralekha huggingface dataset:
وزارت خزانہ
بھارت اور اے ڈی بی نے راجستھان کے ثانوی قصبات کی ترقی کے لئے 300 ملین امریکی ڈالر کے بقدر کے قرض معاہدے پر دستخط کیے
نئی دہلی، 12 اکتوبر 2020: حکومت ہند اور ایشیائی ترقیاتی بینک  نے آج ریاست راجستھان کے 14 ثانوی قصبات میں شمولیت اور پانی کی پائیدار فراہمی، صفائی ستھرائی سے متعلق بنیادی ڈھانچے اور خدمات کے شعبے میں سرمایہ کاری کے لئے 300 ملین امریکی ڈالر کے بقدر کے قرض معاہدے پر دستخط کیے۔ راجستھان سیکنڈری ٹاؤنس ڈیولپمنٹ سیکٹر پروجیکٹ کے لئے دستخط کنندگان میں ، ایڈیشنل سکریٹری ، وزارت خزانہ کے اقتصادی امور، جناب سمیر کمار کھرے، نے حکومت ہند کی جانب دستخط کیے جبکہ انڈیا ریزیڈینٹ مشن کے کنٹری ڈائرکٹر جناب تکے یو کونیشی نے اے ڈی بی کی جانب سے دستخط کیے۔
جناب کھرے نے معاہدے پر دستخط کے بعد کہا کہ اس پروجیکٹ کا مقصد نشان زد قصبات میں پانی کی فراہمی اور صفائی ستھرائی  کے نظام کو بہتر اور پائیدار بنانا ہے جس سے ان قصبات کے عوام، جن میں نادار اور کمزور طبقات بھی شام ہیں، کے معیار زندگی میں بہتری واقع ہوگی۔ 10 سالہ سرگرمیوں اور رکھ رکھاؤ کے معاہدے کے ساتھ ڈبلیو ایس ایس میں سرمایہ کاری بہتر اور دائمی خدمات کی فراہمی کو یقینی بنائے گی۔ یہ کام ریاستی حکومت کے دیہی شعبے کے ترقیاتی منصوبے سے ہم آہنگ ہوگا۔
جناب کونیشی نے کہا کہ اے ڈی بی نے 2000 سے اب تک ان تین شہری شعبے کے پروجیکٹوں سے حاصل ہوئے عملی تجربات کو شامل کیا ہے جن میں اس نے سرمایہ کاری کی تھی۔ ان تجربات میں اختراع، اسمارٹ تکنالوجی اور واجبی لاگت والے نظام شامل ہیں۔ یہ پروجیکٹ شہری مقامی انجمنوں کو بااختیار بنائے گا، اور ادارہ جاتی اہلیت کو مضبوط کرے گا؛ شعبہ جاتی اصلاحات کو عمیق بنائے گا، اور وبائی امراض سے نمٹنے کے لئے برادریوں کی قوت مدافعت میں اضافہ کرے گا۔
اس پروجیکٹ کے توسط سے، کم از کم آٹھ قصبات میں 2027 تک پانی کی سپلائی کے نظام کو بہتر بنادیا جائے گا، جس سے 570000 سے زائد افراد کو فائدہ حاصل ہوگا۔ شہروں میں صفائی ستھرائی نظام کم از کم 14 ثانوی قصبات میں تقریباً 720000 افراد کو فائدہ بہم پہنچائے گا۔
یہ پروجیکٹ مقامی حکومت اور راجستھان اربن ڈرنکنگ واٹر، سیوریج، اور اے ڈی بی کے تکنیکی تعاون سے قائم کیے گئے انفراسٹرکچر کارپوریش لمیٹڈ کی ادارہ جاتی اہلیت کو مضبوطی فراہم کرے گا۔ خواتین اور کمزور طبقات کو مہارت حاصل کرنے کے لئے تربیت، ادائیگی پر مبنی انٹرنشپ، کمیونٹی کی شمولیت اور بیداری سے متعلق سرگرمیوں کے ذریعہ افزوں تعاون فراہم کرایا جائے گا۔
اے ڈی بی خوشحال، مبنی بر شمولیت، لچکدار اور پائیدار ایشیا اور پیسفک کی تعمیر و تشکیل کے لئے عہد بستہ ہے، ساتھ ہی ساتھ ازحد غریبی کے خاتمے کے لئے کام کر رہا ہے۔ 1966 میں وجود میں آیا اس بینک کے مالک اراکین کی تعداد 68 ہے — جس میں 49 اسی خطے کے ہیں۔
وزارتِ تعلیم
انسانی وسائل کی ترقی کے مرکزی وزیر نے دسویں اوربارہویں جماعتوں کے بقیہ/ باقی رہ گئے امتحانوں کی تاریخوں کا اعلان کیا
نئی دہلی،18مئی 2020/ انسانی وسائل کی ترقی کےمرکزی زیر جناب رمیش پوکھریال نشنک نے آج نئی دہلی میں سی بی ایس ای کی دسویں اوربارہویں جماعتوں کے باقی رہ گئے امتحانات کی تاریخوں کا اعلان کردیا۔ جناب پوکھریال نے بتایا کہ دسویں جماعت کے امتحانات صرف شمال مشرقی دلی کے طلبا کے لئے منعقد کی جائیں گی، جبکہ بارہویں جماعت کے امتحانات شمال مشرقی دلی سمیت ملک بھر کے طلبا کے لئے منعقد کی جائیں گی۔ تمام امتحانات صبح دس بجکر 30 سے دوپہر ایک بج کر 30 منٹ کے درمیان ہوں گے۔
اس سے قبل، 5 مئی کو ایک ویبنار میں طلبا کے ساتھ بات چیت کے دوران جناب پوکھریال نے کہا تھا کہ سی بی ایس ای کی دسویں اور بارہویں جماعت کے باقی امتحانات یکم تا 15 جولائی کےدرمیان منعقد کئے جائیں گے۔
اس موقع پر جناب پوکھریال نے کہا کہ امتحانات کی تاریخوں کا اعلان کرتے وقت انسانی وسائل کے فروغ کی وزارت اس کے لئے مکمل طور پر پرعزم تھی کہ اس بات کا خصوصی خیال رکھا جائے گا کہ طلبا کو امتحانات کی تیاری کے لئے کافی وقت ملے اور اب طلبا اپنی تیاری پر پوری طرح توجہ مرکوز کرپائیں گے۔ انسانی وسائل کے فروغ کے مرکزی وزیر نے کہا کہ ہم نے سی بی ایس ای کو یہ بھی ہدایت دی ہے کہ و ہ امتحان کا انقعاد کرتے وقت سماجی فاصلے کا دھیان رکھیں، تاکہ طلبا اور اساتذہ کی صحت کو یقینی بنایا جاسکے۔ انہوں نے امتحان کے لئے طلبا کو نیک خواہشات بھی پیش کیں۔
سائنس اور ٹیکنالوجی کی وزارت
اجرام فلکی کے بھارتی مطالعات خلاء میں دھماکے کے ایسے نظام کا پتہ چلا ہے جو خلائی فاصلوں کے لیے کلیدی پیمانے کی حیثیت رکھتے ہیں
نئی دہلی،28 اپریل ، 2021/ 2011 کا نوبیل پرائز تین سائنسدانوں کو دیا گیا تھا ۔ان سائنسدانوں کو یہ ایوارڈ اس دریافت پر دیا گیا تھا کہ کائینات ہمیشہ بڑھتی رہنے والی شرح پر وسیع ہوتی جا رہی ہے۔ ان سائنسدانوں نے اجرام فلکی کے فاصلے کے مشاہدات کےذریعے اس حقیقت کا انکشاف کیا تھا۔ اب اجرام فلکی کے بھارتی ماہرین کی ایک ٹیم فاصلے پر قائم اجرام فلکی کا مشاہدہ کر رہی ہے اور اس نے ایسے اجرام فلکی کے دھماکے کے ممکنہ نظام کا پتہ لگایا ہے جس سے خلا میں منطقی فاصلوں کی کلیدی پیمائش فراہم ہوتی ہے۔
اجرام فلکی کے ان کے تفصیلی مطالعے کو ایس این 2017 ایچ پی اے کا نام دیا گیا ہے جو ایک خاص اجرام فلکی کی قسم ہے جسے آئی ایک سپر نووا کا نام دیا گیا ہے۔ اس اجرام فلکی میں2017 میں دھماکہ ہوا تھا جس سے شروع کے مرحلے میں نا جلنے والی کاربن کا مشاہدہ کر کے اجرام فلکی کے دھماکے کے نظام کا پتہ لگانے میں مدد ملی۔
سائنس و ٹکنالوجی کے محکمے کے تحت ایک خود مختار ادارے انڈین انسٹی ٹیوٹ آف آسٹروفزکس میں پی ایچ ڈی کے طالب علم انیربان دتا کا مطالعہ جو انہوں نے اپنے شراکت داروں کے ساتھ کیا ہے اور جو ایک جریدے منتھلی نوٹسس آف دا رایل آسٹرنومیکل سوسائٹی میں حال ہی میں شائع ہوا جس سے اس طرح کے اجرام فلکی میں ہونے والے دھماکے کے نظام کو سمجھنے میں مدد ملے گی۔
تصویر نمبر 2 : سپر نووا ایس این 2017 ایچ پی اے کا ابتدائی مرحلہ جس میں 2 ایم ہمالیائی چندر ٹیلس کوپ آئی اے او ، ہینلے، کا استعمال کیا گیا ہے۔
اشاعت کو اس لنک پر دیکھا جا سکتا ہے :
https://doi.org/10.1093/mnras/stab481
مصنفین:
انربان دتا، انڈین انسٹی ٹیو ٹ آف آسترو فزکس
اویناش سنگھ، آریہ بھٹ ریسرچ انسٹی ٹیوٹ آف آبزرویشنل سائنسز، نینی تال
جی سی انوپما، انڈین انسٹی ٹیوٹ آف آسٹرو فزکس
ڈی کے ساہو، انڈین انسٹی ٹیوٹ آف آسٹرو فزکس
برجیش کمار ، آریہ بھٹ ریسرچ انسٹی ٹیوٹ آف آبزرویشنل سائنسز، نینی تال
انربان دتا سے متعلق مزید تفصیلات کے لیے اس پتے پر رابطہ قائم کیا جا سکتا ہے۔
۔۔۔
م ن ۔ اس۔ ت ح ۔
U –4040
(Visitor Counter : 136
ریلوے کی وزارت
ریلوے پلاسٹک میٹریل کے استعمال پر پابندی عائد کرے گی
وزیر اعظم جناب نریندر مودی کے کی جانب سے ملک میں پلاسٹک کے ایک ہی بار کے استعمال پر لگام کے لئے ریلوے کی لبیک
ملک بھر کے ریلوے وینڈر اور عملہ پلاسٹک کے دوبارہ استعمال کی حوصلہ افزائی کریں گے
02 اکتوبر، 2019 کو پلاسٹک کے استعمال میں تخفیف کے لئے حلف برداری کی ہدایات
نئی دلّی، `21 اگست / وزیر اعظم جناب نریندر مودی کی جانب سے یوم آزادی کے موقع پر تقریر کے دوران 02 اکتوبر، 2019 کو پلاسٹک کو ایک ہی بار استعمال کرنے کی روک تھام کے لئے حلف برداری کی پکار پر لبیک کہتے ہوئے بھارتیہ ریلوے ایک بار پھر پلاسٹک کے استعمال میں تخفیف کر کے ماحولیات کو بہتر بنانے کے لئے آگے آئی ہے۔ وزارت ریلوے نے اپنی تمام ریلوے یونٹوں کو 50 مائیکرون سے کم پتلے پلاسٹک کے ایک ہی بار استعمال کئے جانے میں 02 اکتوبر، 2019 سے تخفیف کے لئے ہدایات جاری کی ہیں۔ اس سلسلے میں پلاسٹک فضلے کو کم سے کم کرنے اور اسے ایکو فرینڈلی بنانے کے لئے انتظامات کئے جا رہے ہیں۔
اس سلسلے میں ہدایات پر 02 اکتوبر، 2019 سے عمل در آمد کے ضمن میں وزارت ریلوے نے سرکلر جاری کیا ہے۔ اس سرکلر میں درج ذیل ہدایات دی گئی ہیں:۔
پلاسٹک میٹریل کا ایک ہی بار استعمال ممنوع، تمام ریلوے وینڈر پلاسٹک کیری بیگ کے استعمال سے گریز کریں گے، عملہ پلاسٹک مصنوعات کے استعمال میں تخفیف کریں گے، دوبارہ استعمال کریں گے اور پلاسٹک فٹ پرنٹ میں تخفیف کے لئے کفایتی اور دوبارہ استعمال ہونے والے بیگ استعمال کریں گے، آئی آر سی ٹی سی پلاسٹک کی پانی کی بوتلوں کی واپسی پر عمل در آمد کر گی، پلاسٹک کی بوتلوں کو کچلنے والی مشینیں تیزی سے فراہم کرائی جائیں گی۔
پلاسٹک فری ریلوے بنانے کے لئے تمام متعلقین کو مناسب وقت دیتے ہوئے ان ہدایات پر 02 اکتوبر، 2019 سے سخت عمل در آمد شروع کیا جائے گا۔
وزارت ریلوے نے اپنے ریلوے یونٹوں کو ہدایات جاری کی ہیں کہ پلاسٹک کے استعمال میں تخفیف کے لئے 02 اکتوبر، 2019 کو حلف لیا جائے گا۔ ریلوے کے صارفین کے درمیان بیداری پیدا کرنے کی غرض سے انفارمیشن، ایجوکیشن اینڈ کمیونی کیشن  اقدامات کئے جا رہے ہیں۔
۔۔۔۔۔۔
U.3799
م۔ ر۔ ر۔
(Visitor Counter : 82
وزیراعظم کا دفتر
وزیراعظم نریندر مودی نے شیام جی کرشنا ورما کو ان کی پنیہ تیتھی یعنی برسی پر یاد کیا
وزیراعظم جناب نریندر مودی نے شیام جی کرشنا ورما کو ان کی پنیہ تیتھی پر خراج عقیدت پیش کیا۔
وزیراعظم نے کہا کہ ہماری آزادی کی جدوجہد میں شیام جی کرشنا ورما کے یادگار اور پیش قیمتی تعاون دینے پر ہر شہری کو فخر ہے۔ انہوں نے 2003 میں جینوا سے عظیم مجاہد آزادی کی استھیا ں واپس لانے کا بھی ذکر کیا۔
ایک ٹوئیٹ میں وزیراعظم نے کہا :
‘‘ حوصلہ مند اور جرات مند شیام جی کرشنا ورما کو ان کی پنیہ تیتھی پر یاد کرتے ہوئے آزادی کی جدوجہد میں ان کے مثالی اور یادگار تعاون پر فخر ہے۔2003 میں جینوا سے ان کی استھیا ں واپس لانامیری زندگی کا سب سے خصوصی لمحہ ہوگا’’۔
وزارت دفاع
ایئرمارشل وبھاس پانڈے ، ایئرآفیسرکمانڈنگ- ان -چیف ،مینٹننس کمان کا دورہ
ایئر مارشل وبھاس پانڈے، ایئر آفیسر کمانڈنگ ان چیف  مینٹیننس کمانڈ، نے 10 اکتوبر 22 کو مینٹیننس کمان کے تحت ایئر فورس اسٹیشن تغلق آباد، ایک پریمیئر بیس ریپیئر ڈپو  کا دورہ کیا۔ اے اوسی –ان –سی ، ایئر فورس اسٹیشن تغلق آباد کے ایئر آفیسر کمانڈنگ  ایئر سی ایم ڈی رشی سیٹھ نے ایم سی کا استقبال کیا۔ ان کی آمد پر اے اوسی –ان –سی کو ایک باضابطہ گارڈ آف آنر پیش کیا گیا۔
اے اوسی –ان –سی نے پروڈکشن سے متعلق مختلف شعبوں ، کیلیبریشن سہولیات، لاجسٹکس مقامات اور دیگر اہم تنصیبات کا دورہ کیا۔ ڈپو کے اہلکاروں سے خطاب کرتے ہوئے، انہوں نے آپریشنل یونٹس کے تعاون کو یقینی بنانے اور ‘آتم نربھربھارت’یا ‘خود انحصاری’ کے حصول کے لیے اندرون ملک سازوسامان مقامی بنانے کی کوششوں میں تمام اہلکاروں کی شمولیت اور جوش و جذبے کی تعریف کی۔
بندرگاہوں، جہاز رانی اور آبی راستوں کی وزارت
بندرگاہوں ، جہاز رانی اور آبی گزرگاہوں کی وزارت نے پانی پر تیرتے ڈھانچے کے حتمی ہدایت نامے جاری کر دئیے
وزارت ہندوستانی ساحلی پٹی پر مختلف استعمال کے لئے تیرتی ہوئی جٹی / پلیٹ فارم کو فروغ دینا چاہتی ہے
نئی دہلی 05 فروری 2021: بندرگاہوں ، جہاز رانی اور آبی گزرگاہوں کی وزارت نے ساحلی پٹی پرعالمی سطح پر تیرتے ہوئے بنیادی ڈھانچے قائم کرنے کے وژن کے ساتھ تیرتے ڈھانچے کے لئے ہدایات حتمی شکل دے کر جاری کر دی ہیں۔ ہدایات میں شامل دفعات کے مطابق آئندہ منصوبوں میں اسے عمل میں لا یا جائے گا۔
فلائٹنگ جٹی / جہازوں کیلئے پلیٹ فارموں، مائنر ہاربروں، فشینگ ہاربروں / فش لینڈنگ سینٹروں، واٹرڈروومس اور ساحلی علاقوں، راستوں، آبی گزرگاہوں، ندیوں اور آبی ذخائر میں اسی طرح کی دیگر سہولیات کی فراہمی کے مختلف تکنیکی پہلوؤں سے متعلق رہنما خطوط متعین کئے گئے ہیں۔ ان ہدایات سے مختلف آب و ہوا سے متعلق اور معمولی ہاربروں/ فش لینڈنگ کی سہولیات کے لئے فلوٹنگ ویو اٹینیوٹروں  کے نظاموں میں تیرتی پونٹونوں / پلیٹ فارموں کیلئے بھی موزوں طریقے سے استفادہ کیا جاسکتا ہے۔
اپنے موروثی فوائد کی وجہ سے تیرتا ڈھانچہ مسئلے کا ایک پرکشش حل ہے اور اسی وجہ سے اسے بندرگاہوں، جہاز رانی اور آبی گزرگاہوں کی وزارت نے ترقی دی ہے۔
روایتی راستے اور فکسڈ کنکریٹ ڈھانچوں کے مقابلے میں تیرتے جٹی / ڈھانچے اس لھاط سے فائدہ مند ہیں کہ ان پر لاگت کم آتی ہے ، عمل میں تیز رفتار ہونے کے علاوہ آسانی سے قابل توسیع او دوبارہ لوکیٹ ایبل ہیں۔ اسی کے ساتھ ماھول پر بھی ان کا کم سے کم اثرات پڑتا ہے۔
بندرگاہوں ، جہاز رانی اور آبی گزرگاہوں کی وزارت گوا میں مسافروں کی تیرتی جیٹیاں لگانے ، دریائے سابرمتی میں واٹر ایروڈوم اور سردارسروور ڈیم  سمیت کچھ منصوبوں کو کامیابی کے ساتھ عمل میں لے آئی ہے۔ یہ پروجکٹ اطمینان بخش طور پر کام کر رہے ہیں۔ وزارت کے متعدد پروجکٹ ساحلی کمیونٹی کی مجموعی ترقی اور بہبود کیلئے منصوبہ بندی کے مراحل میں ہیں۔
بندرگاہوں ، جہاز رانی اور آبی گزرگاہوں کی وزارت کے آزادانہ چارج والے وزیرجناب من سکھ ماندویہ نے کہا ہے کہ وزارت نے بین الاقوامی معیار کے مطابق رہنما خطوط پر معیاری وضاحتیں تیار کی ہیں۔ ان پلیٹ فارموں کے روایتی / فکسڈ کنکریٹ ڈھانچے کے مقابلے میں متعدد فوائد ہیں۔ ہماری وزارت کی کوشش ہے کہ آئندہ منصوبوں میں ملک بھر میں ایسے عالمی معیار کے انفراسٹرکچر کی تعمیر کو فروغ دیا جائے تاکہ وہ استعمال ، استحکام ، حفاظت ، کم اخراجات والی دیکھ ریکھ ، کم تعمیری لاگت کے سب سے بہترین نتائج حاصل کرسکیں اور ماحول پر بھیکم اثر پڑے۔
حتمی ہدایت نامہ کی دستاویز اور فلوٹنگ ڈھانچے کے لئے اسپیسیفیکیشن/ تکنیکی ضروریات کے شیڈول  تک رسائی ذیل کے پتے پر حاصل کی جاسکتی ہے۔
http://sagarmala.gov.in /circulars/ guidelines-floating-jetties-platforms-marinas-minor-harbors-fishing-harbours-fish-landing.
یہ ہدایات تمام میریٹائم ریاستوں، اسٹیٹ میریٹائم بورڈوں، بڑی بندرگاہوں، آئی ڈبلیواے آئی اور تمام ریاستی حکومتوں کے ماہی گیری کے محکموں کے لئے ان کے آنے والے منصوبوں کے حق میں کارآمد ثابت ہوں گی۔
پیٹرولیم اور قدرتی گیس کی وزارت
او این جی سی کو ڈیپ واٹرس کے لئے شرکاء کی امید ہے: ہندوستانی توانائی ہفتہ
تیل اور قدرتی گیس کارپوریشن لمیٹڈ  بھارت کے ڈیپ واٹرز میں اپنی شدید تلاش کے لیے جدید ترین ٹیکنالوجیز کو بروئے کار لانے کے لیے تیل کی اہم عالمی کمپنیوں کے ساتھ بات چیت کر رہی ہے۔ مہارتنا نے 6-8 فروری 2023 کے دوران بنگلورو میں ہندوستانی توانائی ہفتہ میں بڑے آپریٹرز کے ساتھ بات چیت کی۔ او این جی سی نے امریکی تیل اور گیس کی بڑی کمپنی ایکسون موبیل ، ناروے کی انرجی ملٹی نیشنل ایکوینور، امریکی تیل خدمات کی تنظیم بیکر ہیوزفرانسیسی تحقیقی تنظیم فرانکوا ڈو پیٹرول کے ساتھ مختلف مسائل جیسے ٹیکنالوجی اور ڈیپ واٹرز پر بات چیت کی ۔
او این جی سی کے چیئرمین اور سی ای او ارون کمار سنگھ انڈیا انرجی ویک میں لیڈرشپ پینل میں
6 فروری 2023 کو،’’ تلاش اور پیداوار میں مسلسل سرمایہ کاری کی اہمیت‘‘ پر با وقار لیڈرشپ پینل میں بات کرتے ہوئے، او این جی سی کے چیئرمین اور چیف ایگزیکٹو آفیسر  ارون کمار سنگھ نے کہا کہ’’توانائی کی حفاظت جغرافیہ پر منحصر ہے۔ ہندوستان نے ای اینڈ پی سرمایہ کاری کو وہی رکھا ہے، اور او این جی سی نے پیداوار کو برقرار رکھنے کے لیے 3.5 بلین امریکی ڈالر کی سرمایہ کاری کی ہے۔
گہرے پانی میں تلاش پر نظر رکھتے ہوئے، جناب سنگھ نے روشنی ڈالی کہ ’’دنیا اب متوازن ہو رہی ہے، کیونکہ گہرے سمندر میں سرمایہ کاری اقتصادی ہو رہی ہے۔ عوامل کا ایک مجموعہ موجود ہے۔ ہندوستان اور چین کے لیے ایک ہی حقیقت ہے۔ تاہم، دوسرے جغرافیوں کی حقیقتیں مختلف ہیں۔‘‘ اپنی توانائی کی حکمت عملی 2040 کے تحت، جناب سنگھ نے کہا کہ ’’اب، سرمایہ کاری کی ضرورت زیادہ ہے کیونکہ قابل تجدید وسائل آچکے ہیں۔ لہٰذا، ساختیاتی نااہلیتوں کا ایک مسئلہ ہے جو پیدا ہو گیا ہے۔ قابل تجدید ذرائع کی طرف منتقلی ایک حقیقت ہے، تاہم، تیل اور گیس پر سفر میں توجہ مرکوز رہےگی ۔ یہ آخر کار ہو گا۔‘‘
او این جی سی کے چیئرمین اور سی ای او ارون کمار سنگھ انڈیا انرجی ویک میں لیڈرشپ پینل میں
آئی ای ڈبلیو 2023 میں، او این جی سی اپنی اقتصادی خواہشات کو حاصل کرکے ہندوستان کی توانائی کو خود کفیل بنانے کی امید کر رہا ہے۔ او این جی سی تعاون کے پینٹاتھلون کو فروغ دینے کے لیے آئی ای ڈبلیو 2023 کو ایک پلیٹ فارم کے طور پر دیکھتا ہے۔ گہرے پانی میں تیل اور گیس کی تلاش، بہتر تیل کی بازیافت ، قابل تجدید ذرائع کی صلاحیت کو بڑھانا، کاربن کیپچر کی تعمیر، استعمال اور ضبطی کی صلاحیتوں  کو دیکھتے ہوئے، اور ہندوستان کو دنیا کی سرکردہ ہائیڈروجن معیشت میں ترقی دینے کے لئے ،او این جی اسی اس تقریب کے موضوع ’’نمو۔ اشتراک۔ منتقلی ‘‘کے لیے کلی طور پر وقف ہے۔
وزیراعظم کا دفتر
وزیر اعظم نے 77 ویں یوم آزادی پر مبارکباد دینے کے لیے عالمی رہنماؤں کا شکریہ ادا کیا
وزیر اعظم جناب نریندر مودی نے 77 ویں یوم آزادی کے موقع پر مبارکباد اور نیک خواہشات کے لیے عالمی رہنماؤں کا شکریہ ادا کیا۔
جمہوریہ مالدیپ کے صدر کے ایک ٹویٹ کے جواب میں، وزیر اعظم نے کہا؛
’’صدر ابراہیم محمد صالح، یوم آزادی کی مبارکباد کے لیے آپ کا شکریہ۔‘‘
بھوٹان کے وزیر اعظم کے ایک ٹویٹ کا جواب دیتے ہوئے، وزیر اعظم نے کہا؛
’’ وزیر اعظم بھوٹان ڈاکٹر لوٹے شیرنگ، ہمارے یوم آزادی پر نیک خواہشات کا شکریہ۔‘‘
نیپال کے وزیر اعظم کے دفتر کے ایک ٹویٹ کے جواب میں، وزیر اعظم نے کہا؛
’’ وزیر اعظم پشپا کمل دہل پرچنڈ، آپ کی پرتپاک خواہشات کے لیے آپ کا شکریہ۔‘‘
فرانس کے صدر کے ایک ٹویٹ کے جواب میں، وزیر اعظم نے کہا؛
’’ صدر ایمانوئل میکرون، آپ کی نیک تمناؤں کا شکریہ۔ میں پیار سے اپنے پیرس کے دورے کو یاد کرتا ہوں اور ہندوستان-فرانس تعلقات کو فروغ دینے کے لیے آپ کے جذبے کی تعریف کرتا ہوں۔‘‘
ماریشس کے وزیر اعظم کے ایک ٹویٹ کا جواب دیتے ہوئے، وزیر اعظم نے کہا؛
’’ وزیر اعظم پروند کمار جگناتھ، آپ کی دلی مبارکباد کے لیے شکریہ۔‘‘
وزارت اطلاعات ونشریات
مشہور ہسپانوی فلم ڈائریکٹر کارلوس سورا کو 53ویں افی میں ستیہ جیت رے لائف ٹائم اچیومنٹ ایوارڈ سے نوازا گیا
کارلوس سورا نے اس اعزاز سے نوازے جانے پر فلم فیسٹول کے منتظمین کا تہہ دل سے شکریہ ادا کیا
مشہور ہسپانوی فلم ڈائریکٹر کارلوس سورا کو آج 20 نومبر 2022 کو گوا میں انٹرنیشنل فلم فیسٹیول آف انڈیا  کے 53 ویں ایڈیشن کی شاندار افتتاحی تقریب میں باوقار ستیہ جیت رے لائف ٹائم اچیومنٹ ایوارڈ سے نوازا گیا۔
ہسپانوی ڈائریکٹر کو بین الاقوامی سنیما کے لیے ان کی بے پناہ شراکت کے لیے اس ایوارڈ سے نوازا جا رہا ہے۔ ان کی بیٹی اینا سورا نے بھارت کے 53ویں بین الاقوامی فلم فیسٹول کی افتتاحی تقریب میں نامور فلم ساز کی جانب سے ایوارڈ قبول کیا۔
کارلوس سورا نے ایک ویڈیو پیغام کے ذریعے باوقار ایوارڈ سے نوازے جانے پر اظہار تشکر کرتے ہوئے کہا کہ وہ ذاتی طور پر اس تقریب میں نہیں آسکتے کیونکہ وہ برونکائٹس سے صحت یاب ہو رہے ہیں۔ انہیں یہ اعزاز عطا کئے جانے پر مشہور فلم ساز نے فیسٹول کے منتظمین کا تہہ دل سے شکریہ ادا کیا اور ان کے تئیں اپنی محبت کا اظہار کیا۔
مشہور فلمساز کو ایوارڈ جیتنے پر مبارکباد دیتے ہوئے مرکزی وزیر اطلاعات و نشریات انوراگ سنگھ ٹھاکر نے کہا کہ جناب سورا ایک ایسے ماہر فلمساز ہیں جنہوں نے فلم سازی کے فن کے لیے اپنی زندگی وقف کر دی ہے اور فلم سازی اور عکس بندی کے میدان میں خود کو ایک عظیم ترین شخصیت کے طور پر ممتاز بنایا ہے۔
جناب سورا کو سنیما اور فلموں کی مہارت کے لیے ان کی پوری طرح وقف زندگی کی تعریف کرتے ہوئے اطلاعات و نشریات کے وزیر انوراگ ٹھاکر نے کہا کہ جناب سورا کئی دہائیوں سے فلمیں بنا رہے ہیں اور 93 سال کی عمر میں بھی عینک کے پیچھے سرگرم عمل ہیں۔ مرکزی وزیر نے کہا کہ ‘‘انہوں نے اپنی پوری زندگی میں ڈھیروں ایوارڈز اور نامزدگیاں حاصل کی ہیں اور مجھے خوشی ہے کہ ان کی بیٹی انا سورا نے ہندوستان کے 53 ویں بین الاقوامی فلم فیسٹیول کی افتتاحی تقریب میں نامور فلم ساز کی جانب سے ایوارڈ قبول کیا ہے۔’’
بھارت کے 53ویں بین الاقوامی فلم فیسٹول میں کارلوس سورا کی وراثت کا ایک سابقہ تجزیہ پیش کیا جا رہا ہے جس میں مصنف کی مشہور ایوارڈ یافتہ فلموں کی نمائش کی جا رہی ہے۔
کارلوس سورا کا شمار اسپین کے مشہور فلم سازوں میں ہوتا ہے۔ ان کا ایک طویل اور شاندار کیریئر ہے جو نصف صدی پر محیط ہے۔ انہوں نے برلن انٹرنیشنل فلم فیسٹیول میں ڈیپریسا ڈیپریسا کے لیے بہترین ہدایت کار کے لیے گولڈن بیئر کے ساتھ ساتھ لا کازا اور پیپرمنٹ فریپے کے لیے دو سلور بیئرز، کارمین کے لیے ایک بافٹا اور کینز میں تین ایوارڈز کے علاوہ کئی دیگر ایوارڈز بھی حاصل کیے ہیں۔
نصف صدی پر محیط ایک طویل اور شاندار فلمی کیرئیر کے ساتھ سورا کی فلمیں وقت اور جگہ کے نفیس تاثرات ہیں جو حقیقت کو تخیل، ماضی کے ساتھ حال اور یادداشت کو فریب کے ساتھ ملاتی ہیں۔ ان کے مشہور کاموں میں کزن اینجلیکا، ماما کمپل 100 اینوس، فلیمینکو ٹرائیلوجی بلڈ ویڈنگ، کارمین، اور لو دی میجیشین شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 72
مکانات اور شہری غریبی کے خاتمے کی وزارت
’’میں بھی ڈیجیٹل 3.0‘‘مہم کا مقصد ان خوانچہ فروشوں کو ڈیجیٹل اعتبار سے تعلیم یافتہ بنانا ہے جنہیں پی ایم سوندھی اسکیم کے تحت قرضے فراہم کئے گئے ہیں
خوانچہ فروشوں  کی ڈیجیٹل شمولیت اور تربیت ، وزیر اعظم کی خوانچہ فروشوں کےلئے آتم نربھر ندھی  اسکیم کا اٹوٹ حصہ ہے۔ قرض دینے والے ا داروں  کو ہدایت دی گئی ہے کہ وہ قرضوں کی تقسیم کے وقت ایک پائیدار کیو آر کوڈ اور یو پی آئی۔ آئی ڈی جاری کریں اور مستفدین کو ڈیجیٹل لین دین کے لئے تربیت دیں۔
مستفدین کو ڈیجیٹل دائرے میں لانے اور تربیت کی فراہمی کے عمل کو تیز تر کرنے کے لئے ہاؤسنگ اور اطلاعاتی ٹیکنالوجی کی وزارت  نے مل کر نوستمبر سے 30 نومبر 2021 تک ’’میں بھی ڈیجیٹل 3.0‘‘ کا آغاز کیا۔ تاکہ پی ایم سوندھی اسکیم کے مستفدین کو ڈیجیٹل لین دین سے روشناس کرانے کی کوششوں کو تقویت حاصل ہوسکے۔
’’میں بھی ڈیجیٹل 3.0‘‘ مہم کا مقصد ان خوانچہ فروشوں کو ڈیجیٹل اعتبار سے تعلیم یافتہ بنانا ہے جنھیں پی ایم سوندھی اسکیم کے تحت قرض فراہم کرائے جاچکے ہیں۔
اس اسکیم پر عمل آوری کے لئے ایک مربوط آئی ٹی پلیٹ فارم تیار کیا گیا ہے۔ درخواستوں کا عمل مکمل طور پر آن لائن ہے۔ خوانچہ فروش پی ایم سوندھی پورٹل سے براہ راست قرض کے لئے درخواست دے سکتے ہیں۔ درخواستیں میونسپل آفس اور کامن سروس سنٹرز میں بھی جمع کرائی جاسکتی ہیں۔ اس کے علاوہ خوانچہ فروش پی ایم سوندھی موبائل ایپ کے ذریعہ درخواست دینے کے لئے میونسپل عہدہ داروں یا قرض دینے والے اداروں کے نمائندوں سے بھی رجوع کرسکتے ہیں۔
پی ایم سوندھی اسکیم ملک بھر میں تمام خوانچہ فروشوں کے لئے دستیاب ہے جن میں دہوڈ قبائلی علاقے سے تعلق رکھنے والے خوانچہ فروش بھی شامل ہیں جو 24 مارچ 2020 کو یا اس سے قبل سے شہری علاقوں میں خوانچہ فروشی کا کام کررہے ہیں۔ گجرات کی دہوڈمیونسپلٹی میں اسکیم کے 868 مستفدین میں سے 337 کا تعلق درج فہرست قبائل زمرے سے ہے۔
یہ اطلاع ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں دی۔
وزارت آیوش
کووڈ-19 کی روک تھام کے لئے آیوروید اور یوگا پر مبنی نیشنل کلینکل مینجمنٹ پروٹوکول کا صحت اور آیوش وزرا کے ہاتھوں مشترکہ طور پر اجراء
نئی دہلی 06 اکتوبر :
کووڈ ۔19 کی روک تھام کے لئے آیوروید اور یوگا پر مبنی نیشنل کلینیکل مینجمنٹ پروٹوکول کا اجرا صحت اور کنبہ بہبود کے مرکزی وزیر ڈاکٹر ہرش وردھن اور آیوش کے مرکزی وزیر مملکت  شری شری پد یسو نائک نے آج مشترکہ طور پر کیا۔ ڈاکٹر راجیو کمار ، وائس چیئرمین ، نیتی آیوگ نے بھی اس ورچوئل پروگرام میں شرکت کی۔
اس موقع پر ڈاکٹر ہرش وردھن نے کہا کہ ماہرین اور دیگر قومی تحقیقی تنظیموں نے بین موضوعاتی کمیٹی کی رپورٹ اور سفارشات کے مطابق کووڈ ۔19 کی روک تھام کے لئے آیور وید اور یوگا پر مبنی نیشنل کلینیکل مینجمنٹ پروٹوکول تیار کیا ہے جو کووڈ 19 کے خلاف ہماری لڑائی کو مزید تقویت بخشے گا۔
ویڈیو کانفرنس کے ذریعہ اجتماع سے خطاب کرتے ہوئے شری شری پد نائک نے کہا کہ وزارت آیوش نے اس اقدام کے لئے حکمت عملی وضع کرنے اور تیار کرنے کے لئے سینئر ماہرین کے ایک گروپ کے ساتھ ایک بین موضوعاتی آیوش ریسرچ اینڈ ڈویلپمنٹ ٹاسک فورس تشکیل دی ہے۔ انہوں نے کہا کہ وزارت آیوش نے کووڈ- 19 کی روک تھام اور اس میں کمی لانے کے لئے آیوش کے رول کو سمجھنے کے لئے کئی طبی اور مشاہداتی مطالعات کئے ہیں۔
یہ پروٹوکول کووڈ۔ 19 کی روک تھام میں ایک سنگ میل ہے۔ کووڈ 19 کی روک تھام کے لئے آیور وید اور یوگا پر مبنی نیشنل کلینیکل مینجمنٹ پروٹوکول کی اہمیت یہ ہے کہ یہ کووڈ 19 کے کلینکل مینجمنٹ کے لئے آیوروید اور یوگا پر مبنی حل کی تعیناتی کے ارد گرد ابہام کو ختم کرتا ہے۔
اس پروٹوکول سے کووڈ ۔19 کی روک تھام کے لئے آیوش حل کو مرکزی دھارے میں تعاون ملنے کی امید ہے اور یہ عوام کے لئے بے حد فائدہ مند ثابت ہوں گے کیوں کہ یہ حل آسانی سے قابل رسائی ہیں اور وبائی مرض سے پیدا ہونے والی مشکلات کو دور کرنے میں مددگار ثابت ہوں گے۔
دنیا بھر میں اس وبا کا قہر جاری ہے۔ کئی ملکوں کے ذریعہ نگہداشت کے معیار کے ساتھ ساتھ روایتی تدبیروں کو ضم کرنے کی کوشش کی جا رہی ہے۔ ملک میں کووڈ 19 سے نمٹنے کے سلسلے میں ملک کے مختلف حصوں سے مل رہے تجربے یہ بتاتے ہیں کہ آیوروید اور یوگ کووڈ-19 کے لئے معیاری احتیاطی تدابیر کو فروغ دینے کے لئے اہم رول ادا کر سکتے ہیں۔
ڈاکٹر وی کے پال، رکن، نیتی آیوگ، جناب راجیش بھوشن، سکریٹری  اور ویدیا راجیش کوٹیچا، سکریٹری  نے بھی اس موقع پر خطاب کیا۔
وزیراعظم کا دفتر
عالمی ٹوائلٹ ڈے کے موقع پر، ہندوستان سب کے لئے ٹوائلٹ کے اپنے عزم کا اعادہ کرتا ہے:وزیراعظم
صاف ستھرے ٹوائلٹ سے صحت کے بے شمار فوائد کے ساتھ، خاص طور پر ہماری ناری شکتی کو، وقار حاصل ہوا ہے:وزیراعظم
نئی دہلی،19؍نومبر، وزیراعظم جناب نریندر مودی نے بیت الخلاء کے عالمی دن کے موقع پر آج کہا کہ قوم ،سب کے لئے بیت الخلاء کے اپنے عزم کا اعادہ کرتی ہے۔
ایک ٹوئیٹ میں جناب مودی نے کہا کہ ’’ بیت الخلاء کے عالمی دن کے موقع پر ہندوستان ،سب کے لئے بیت الخلاء کے اپنے عزم کا اعادہ کرتا ہے۔ گزشتہ چند برسوں کے دوران ہندوستان کے کروڑوں افراد کو صاف ستھرے بیت الخلاء فراہم کرنے میں نمایاں کامیا بی حاصل ہوئی ہے۔ اس سے صحت کے بے شمار فوائد کے ساتھ ساتھ، خاص طور پر ہماری ناری شکتی کا وقار بڑھا ہے۔‘‘
۰۰۰۰۰۰۰۰


U-7359
(
کامرس اور صنعت کی وزارتہ
ہندوستان ،اسٹارٹ اپ برادری کا عالمی مرکز ثابت ہوگا
جناب سریش پربھو پہلے اسٹیٹ آف انڈین اسٹارٹ اپ ایکوسسٹم 2018 کا اجرا کرتے ہوئے
نئی دہلی 16 نومبر۔ کامرس وصنعت اور شہری امور کے مرکزی وزیر جناب سریش پربھو نے کہا ہے کہ ہندوستان کی اسٹارٹ اپ کمپنیاں ہندوستان کی نمو کی کہانی میں زبردست تبدیلیاں لانے کی اہلیت رکھتی ہیں ۔ جناب سریش پربھو نئی دلی میں آئی این سی 42 کا تیار کردہ جدید ترین انڈین اسٹارٹ اپ ایکو سسٹم 2018 پر ایک رپور ٹ کے اجرا کے موقع پرتقریر کررہے تھے ۔یاد رہے کہ یہ انڈین اسٹارٹ اپ فضائی نظام کے دائرہ کار کے لئے موسوم انڈین انفارمیشن پلیٹ فارم ہے ۔
جناب سریش پربھو نے اپنی تقریرمیں آگے کہا کہ کامرس وصنعت کی وزارت ملک میں اسٹارٹ اپ کمپنیوں کی نمو وترقی کے لئے ایک بااختیار فضائی نظام کے فروغ کے لئے متعدد اقدامات کررہی ہے ۔اس کے لئے روایتی صنعتوں کے لئے استعمال کئے جانے والی ضابطہ کاریوں کا جائزہ لیا جارہا ہے اور انہیں یاتو خارج کیا جارہا ہے یا ان میں ترمیم کی جارہی ہے تاکہ ہندوستان میں اپنی جڑیں مضبوط کرنے کے لئے اسٹارٹ اپ اداروں کی نشوونما کا فضائی نظام فروغ پاسکے ۔
جناب سریش پربھو نے اس موقع پر اپنی تقریر میں بتایا کہ کامرس کی وزار ت کی جانب سے اگلے ماہ ہندوستان میں سرمایہ کاروں کے ایک عالمی اجتماع کا اہتمام کیا جائے گا۔اس سلسلے میں بڑے سرمایہ کاروں کو اس اجتماع کی گول میز کانفرنس میں شرکت کی دعوت دی گئی ہے تاکہ ہندوستانی اسٹارٹ اپ کمپنیوں میں سرمایہ کاری کی راہ ہموار کی جاسکے ۔
جناب سریش پربربھو نے ’’ایز آف ڈوئنگ بزنس ‘‘ یعنی کاروبار کرنے کی آسانی کے میدان میں ہندوستان کی حالیہ زبردست جست کا حوالہ دیتے ہوئے کہا کہ ہندوستان کو دنیا کے 50 بڑے ملکوں کے گروپ میں شامل کرنے کے لئے تمام ممکنہ کوششیں کی جارہی ہیں۔
وزیر کامرس موصوف نے اپنی تقریر کے آخر میں کہا کہ آج کی دنیا میں تبدیلی نئے استقلال اور مستقل مزاجی کی شکل ہے اور ہندوستانی نوجوانوں نے ان نئے نظریات کے ذریعہ مثبت تبدیلیاں پیدا کرنے کی خاطر مضبوط قوت ارادی برقرار رکھی ہے تاکہ نہ صرف ہندوستان بلکہ عالمی سطح پر مثبت تبدیلیاں لائی جاسکیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5811
(Visitor Counter : 68